বিজেপি কর্মী অভিজিৎ সরকার মামলায় রায় দিল হাইকোর্ট

ওয়েবডেস্ক: বিজেপি কর্মী অভিজিৎ সরকারের (BJP Worker Abhijit Sarkar) খুনের মামলায় (Murder) রায় দিল হাইকোর্ট। ধৃত তৎকালীন নারকেলডাঙা থানার (Narkeldanga Police Station) ওসি শুভজিৎ সেনের (Former OC Shubhjit Sen) জামিনের মঞ্জুর (Grant of bail) করল আদালত। জামিন মঞ্জুর করেন বিচারপতি শুভ্রা ঘোষ। শর্ত সাপেক্ষে জামিন মঞ্জুর করা হয়েছে। আদালতের তরফে জানিয়ে দেওয়া হয়েছে, জামিনে থাকাকালীন শুভজিৎ সেন নারকেলডাঙা এলাকায় প্রবেশ করতে পারবেন না।

কোনও ভাবেই এই মামলায় যারা সাক্ষী তাঁদের প্রভাবিত করার চেষ্টা করবেন না। তাঁর ফোন নম্বর সিবিআইকে জানাতে হবে, আগে থেকে কোনও নোটিস ছাড়া নিজের ফোন নম্বর বদল করতে পারবেন না। তাঁকে তাঁর পাসপোর্ট জমা রাখতে হবে নিম্ন আদালতে। আদালতের অনুমতি ছাড়া দেশের বাইরে যেতে পারবেন না।

আরও পড়ুন-  অভিষেক বন্দ্যোপাধ্যায়ের উপর হামলার হুমকি! গ্রেফতার যুবক

উল্লেখ্য, ২০২১ সালের বিধানসভা নির্বাচনের ফল প্রকাশের পরে রাজ্যের বিভিন্ন প্রান্তে অশান্তি ছড়িয়ে পড়ে। সেই সময় খুন হন কাঁকুরগাছির বিজেপি নেতা অভিজিৎ সরকার। পরিবারে অভিযোগ, তাঁকে নৃশংসভাবে হত্যা করা হয়েছে। পরিবারের অভিযোগের ভিত্তিতে নারকেলডাঙা থানার পুলিশ তদন্তভার হাতে নেয়। পুলিশ ১৫ জনের বিরুদ্ধে চার্জশিট পেশ করে। পরে কলকাতা হাইকোর্টের নির্দেশে তদন্তভার নেয় সিবিআই। সেই সময় অতিরিক্ত চার্জশিট জমা দেয় সিবিআই।

দেখুন আরও খবর-